**Základná škola s materskou školou Terézie Vansovej vo Zvolenskej Slatine**

 **pozýva budúcich žiakov na zápis do prvého ročníka,**

ktorý sa uskutoční **dňa4. - 5.02.2015 o 12,30 – 16,30 hod.** v budove základnej školy na druhom poschodí.

**K zápisu je potrebné priniesť:** rodný list dieťaťa k nahliadnutiu, občiansky preukaz zákonného zástupcu, 17 € na zakúpenie písaniek s pretlačou, pracovných zošitov z anglického jazyka, časopisu, vodových farieb. (Pomôcky nie sú hradené MŠ VaV SR /. Pri prihlásení dieťaťa do ŠKD je potrebné uhradiť ešte 3 €.

 V prvom ročníku je povinne voliteľný predmet náboženská alebo etická výchova. V deň zápisu zákonný zástupca **záväzné písomne prihlási** dieťa na náboženskú alebo etickú výchovu.

 Na budúcich prváčikov sa už tešia starší žiaci, ktorí ich privítajú a budú ich sprevádzať počas zápisu.

**Milí rodičia!**

Vaše dieťa v našej škole okrem bežnej výchovno –vzdelávacej činnosti môže rozvíjať svoje nadanie v oblasti **jazykov, počítačov a športu.**

**Život v našej škole je veľmi pestrý.**

*Škola je zapojená do niekoľkých projektov*:

1. Vzdelávaním pedagog. zamestnancov k inklúzii MRK
2. Moderné vzdelávanie pre vedomostnú spoločnosť
3. Aktivizujúce metódy vo výchove
4. Komplexný poradenský systém prevencie a ovplyvňovania sociálno-patolog. javov
5. Zvyšovanie kvality vzdelávania na základných a stredných školách s využitím elektronického testovania
6. Modernizácia vzdelávancieho procesu – E- learningové vyučovanie
7. Educate Slovakia – výučba anglického jazyka zahraničnými študentami

*Vybavenosť školy*:

* Všetky učebne majú aspoň jeden počítač s pripojením na internet. Pri vyučovaní využívame tiež interaktívne tabule, dataprojektory, vizualizéry, tablety
* Vyučovanie sa realizuje aj v počítačovej učebni a v jazykovom laboratóriu
* Možnosť sledovať výsledky žiaka prostredníctvom internetovej žiackej knižky
* Pravidelne aktualizovaná internetová stránka školy: [www.zszvslatina](http://www.zszvslatina).edu.sk
* Na pohybové aktivity môžu žiaci využívať okrem telocvične aj multifunkčné ihrisko, zriadené v priestoroch školského dvora
* Škola disponuje bezpečnými vonkajšími plochami, vhodnými na pohybové aktivity žiakov
* Aktívne pracujeme na vybudovaní vonkajšej oddychovej a zároveň náučnej zóny pre žiakov
* Ponúkame stravovanie žiakov v školskej jedálni. (Obed, desiata)
* V popoludňajších hodinách sa o žiakov 1. až 4. ročníka postarajú pani vychovávateľky v ŠKD

*Aktivity pre žiakov*:

* Výchovno-vzdelávací proces zabezpečujú plne kvalifikovaní pedagógovia
* Vyučovanie anglického jazyka už od 1. ročníka s využitím metódy CLIL
* Zábavnou formou a praktickými činnosťami zvyšujeme u žiakov finančnú gramotnosť – tematický deň NAKUPUJEME,

čitateľskú gramotnosť – DEŇ SLOVENSKEJ KNIHY, záujem o cudzie jazyky – ANGLICKÝ DEŇ, BURZA JAZYKOV,

pohybovú zdatnosť – ŠKOLSKÁ OLYMPIÁDA, zdravé stravovanie – DNI ZDRAVEJ VÝŽIVY a ovocníčkové prestávky

* Aktívna účasť žiakov na príprave kultúrnych programov a športových podujatí
* Príprava a účasť žiakov na rôznych školských a mimoškolskcýh súťažiach, olympiádach, športových podujatiach
* Návšteva dopravného ihriska
* Organizovanie školy v prírode, lyžiarskych a plaveckých kurzov
* Návšteva divadelných predstavení vo Zvolene a v Banskej Bystrici
* Aktívna účasť na výchovných koncertoch, exkurziách a výletoch
* Tematická noc v škole
* Možnosť pracovať v rôznych krúžkoch podľa záujmu žiaka

*TEŠÍME SA AJ NA TEBA!*